# World Central Kitchen

World Central Kitchen (WCK) és una organització no governamental dedicada a proporcionar àpats en situacions de desastres, naturals o no, fundada el 2010 pel cuiner José Andrés. El seu mètode d'operacions és ser la primera en donar resposta i col·laborar amb xefs locals per solucionar problemes d’alimentació just després d'una catàstrofe. A Catalunya, el 2020 actuava des de Terrassa liderada pel xef Carles Tejedor. Des de la seva fundació ha organitzat àpats, entre d'altres llocs, a Puerto Rico, Haití, República Dominicana, Nicaragua, Zàmbia, Perú, Cuba, Uganda, Bahames i Cambodja. José Andrés va guanyar el 2018 el premi James Bears de la Fundació per l'Humanitari de l'Any per la seva feina amb WCK, i va ser anomenat per Time com una de les 100 persones més influents del món.

## Controvèrsia amb Israel

El 30 de novembre de 2024 el govern israelià va emetre un comunicat en el que afirmava haver matat un treballador de World Central Kitchen al qual acusava de participar en l'atac liderat per Hamàs que va iniciar la guerra a Gaza el 2023, en la segona onada de l’exèrcit israelià per matar treballadors afiliats al grup d'ajuda.
La portaveu de WCK Linda Roth va dir que tres dels seus contractistes havien mort en un atac aeri israelià contra un vehicle. En un comunicat, l’ONG va assegurar que "no tenia coneixement que cap individu del vehicle tingués cap vincle" amb l'atac liderat per Hamàs. "No tenim cap constància que cap membre de l'equip de WCK hagi estat afiliat a Hamàs," va dir en un correu electrònic a The New York Times.
L'exèrcit israelià es va negar a comentar sobre els altres dos treballadors que WCK va informar que van ser assassinats. L’ONG va dir que aturava les seves operacions a Gaza, on hi ha una crisi humanitària greu per a uns dos milions de persones. L'organització va prendre una acció similar a l'abril, després que set dels seus treballadors van morir en un atac aeri israelià.

## Referències

* ↑ Wilson «World Central Kitchen helps to ensure quality meals are made available for evacuees». , 25-06-2018.
* ↑ Arenós, Pau. «José Andrés: «Som davant d'una crisi de proporcions bíbliques»». El Periódico, 03-04-2020. [Consulta: 7 maig 2020].
* ↑ «José Andrés's World Central Kitchen, Explained». Eater. [Consulta: 13 abril 2018].
* ↑ «Chefs Make Change: José Andrés for World Central Kitchen | Food & Wine». foodandwine.com. [Consulta: 13 abril 2018].
* ↑ Severson, Kim. «José Andrés Fed Puerto Rico, and May Change How Aid Is Given». The New York Times, 30-10-2017. [Consulta: 13 abril 2018].
* ↑ «Beard Foundation names José Andrés Humanitarian of the Year following a turbulent year for chefs». The Washington Post, 21-02-2018.
* ↑ Emeril Lagasse «José Andrés is on the 2018 TIME 100 List». Time, 2018 [Consulta: 13 gener 2019].
* ↑ «Israel Accuses World Central Kitchen Worker of Role in Oct. 7 Attack». The New York Times, 30-11-2024. [Consulta: 30 novembre 2024].
* ↑ «[www.nytimes.com/2024/04/02/world/middleeast/world-central-kitchen-workers-strike-gaza.html What We Know About the Israeli Strike That Killed 7 Aid Workers in Gaza]». The New York Times, 02-04-2024. [Consulta: 30 novembre 2024].

## Enllaços externs

* World Central Kitchen - Lloc web oficial
* «World Central Kitchen, Inc. - GuideStar Profile». guidestar.org. [Consulta: 13 abril 2018].